Toltek

Toltek zuani inan de Wirrarika/Merdumi İlimi jew şar u sivilizasyono ke gorey şınasdarun (Antropolog) ra seserruni 9. - 12. miyan de Amerikay Veroci de biyo. 

Şari Tolteki kanca de vıraziya?
Ewro ra hınzar serruni ra ver, erdi Meksikay veroci de şari Tolteki veciyi. Spritualizm kari Toltekuni seri biya. Suka Teotihuacan suka Toltekunia seri biya. Ewro ki Meksika u cayi Amerikay bini de Tolteki esti. Hata istıleyi Ewrupayıcun, Tolteki uca de cuwiyi. İstıley Ewropayıcun ra peyni suki Tolteki biyi xırabe. Ê xeyli mıxtelif cayun rê şiyi u beni letey zey: Wirrarika, Aztek u Maya. Tolteki suki inun ri piramiti vıraşti. Tolteki cênıki inuni ke ebe spritualizm ra gırey ho biya, inun rê cênıki ilimi, camerdi ke bı spritualizm ra gırey ho biyo, cı inun rê camerdi ilmi vati. Kamo ki spritualizm musayo, cı ri Nagual vaciyao. İşğal u istıley Ewrupayıcun ra dıma, şari Tolteki ebe zor u quweti ra dini cı vurni u xıristiyano katolik biyê. Ewro zaf kemi Tolteki, qıtay Amerika de cuwini.

Sivilizasyoni Tolteki
Sivilizasyoni Tolteki jew sivilizasyono de kıhano u zaf pey rê şıno. Tebiet, heywani, resnayoği, roc, aşme sivilizasyoni Tolteki de ziyageyi. Toltek ho jew parçey kainati vinıno. Tolteki de cênık u camerd cıra nêbeni. Zoni Tolteki de qandê vatey O/A tenya jew vate esto. Yani zey zoni ma, hem O hem ki A çıniyo. Çunkê gorey Toltekun ra her çi bicınsiyeti. Tolteki de Roc u Va camerd temsıl keni, Dınya u Ou (Aw) cênık temsıl keni. Sembol u figuri Toltekun Quetzalcoatl biyo u Quetzalcoatl jew mara ke muyi cı esta. No sembol hem zeman de qıtay Atlantisi ki temsıl keno. Tolteki de peyğember ya zi jew dino esasi niesto u gorey inun ra gerek inun rê zi çıniyo. Kamci merdumo/a ki merdumo/a biniyo/a ke niweşo/a, ey/ay keni weş, ey/ay rê Curandera (Weşkerdoğ) vaciyao.

Sivilizasyoni Tolteki de terimi
 Nagual = Musayoğ u Roşniye
 Tonal = Astare
 Mitote = Dumano ke mezgê merduman de esto

Bıvenên
 Aztek
 Maya
 Atlantis
 Mu
 Spritualizm

Kategoriye:Amerika